United States Senate

Da United States Senate (Senat) is s Obahaus vom amerikanischn Parlament, em United States Congress (Kongress). S Untahaus is s United States House of Representatives (Representantnhaus).

Da Senat is nach Vorbild des britischen Traditionssystems gestaltet. 

Da amerikanische Senat representiad d Bundesstootn vo da USA. A jeda Bundesstoot is mit zwoa Senatorn vatretn. Desweng gibts zua Zeit 100 Senatorn.

S Capitol in da Stod Washington is da Siiz vom amerikanischn Parlament, em Congress, und damid aa da Siiz vom Senat. Genau gnumma huckt da Senat im Noadfligl vom Capitol.

 Funktion 

Da amerikanische Senat spuit a wichtige Roin in da Gsetzgebung und hod a Kontroifunktion gengiba vom Presidentn. Dazua ghean de Ratifiziarung von internationain Vaträgn, d Anennung vo hochn Richtan und Regiarungsmitorbatan und s Amtsenthebungsvafoarn vom Presidentn. Fia a Impeachment (Amtsenthebung) brauchts a Zwoadriddlmeahheit im Senat, oiso mindastns 67 Stimm. D Initiative fia a Impeachment muas oba zeascht vom Representantnhaus kema. Da Senat ibanimmt nacha d Roin vo am Gricht.

Da Vizepredident vo da USA is imma da President vom Senat. Ea hod in da Regl oba nua a representative Funktion. Sei Stimm zäit nua, wann a Obstimmung unentschiedn ausgäht. Da President pro tempore vatritt en Senatspredidentn, wann dea net do is. Des is in da Regl s deanstäitaste Midglied vo da Meahheitsfraktion.

 Im Netz 

 senate.gov
 wahlrecht.de/ausland/senat
 usembassy.de/regierung
 D Senatoren (chronologisch) (PDF-Dokument; 165 kB)

Kategorie:Politik (Vereinigte Staaten)